  Майя Бывальцева 2021-тӥ арын Гербер элькун шулдыръяськонлэн пуштросэз воршудъёсын герӟаськемын луоз. Куноосты воршуд азбаръёсын пумиталозы. Со сярысь 19-тӥ куартолэзе «Удмурт Кенеш» огазеяськонлэн исполкомезлэн пумиськоназ Удмуртиысь йӧскалык политикая министр Лариса Буранова вераз. Герберлэн пуштросэз копак кылдытэмын луоз воршуд вылын. <...> Куать воршуд подворье луоз Вавож ёросысь, нош уйпалась но лымшорпалысь эшшо лыктозы делегациос, кудъёсыз озьы ик воршудъёс сярысь вераськозы, возьматозы, ас подворьезэс лэсьтозы Лариса Буранова, Удмуртиысь йӧскалык политикая министрОзьы ик нимысьтыз тупатэм интыын котькуд мылкыд карись тодыны быгатоз, кыӵе воршудысь со луэ. Со сяна, Герберын «Тодосчи» выль площадка ужалоз. Отын археологиен герӟаськем ужрадъёсын тодматскыны луоз. Пиналъёс шудыны но трос выльзэ тодыны быгатозы. Шулдыръяськонэ асьсэ машинаенызы лыктэмъёс понна квест дасяло. Герберын пусйиськыса, соослы Вавож ёросысь пусйымон интыостӥ ортчыны, «ДаУР!» ӵектосэ пырем синпелетъёс доры вуылыны ӵектозы. Берен берытскемзы бере ортчем сюрессыя йылпумъянъёс лэсьтозы. Гербер ортчон интыын медаз йыроме шуыса, радъясьёс нимаз мобильной ватсэт кылдыто. Отысь учкыны луоз, кытын но кыӵе площадкаос ужало Сяме пыремъя празднике лыктэмъёс вӧсям ӝукез веръяны быгатозы. Но ачиз вӧсян мукет интыын ортчоз. Вӧсяськон люкетэз ми нимаз лэсьтӥськом. Ми утчаськом со интыез, кытын азьло дыръя Вавож ёросын вӧсяськизы удмуртъёс, и со интыын ик лэсьтыны вӧсь – со театральной кыӵе ке постановка медаз луы. Вӧсяськыны ке, со чынгес мед луоз. Собере отысь ӝук ваемын луоз Гербере но котькуд котёл пушкы понэмын луоз Лариса Буранова, Удмуртиысь йӧскалык политикая министрЭшшо радъясьёс нимысьтыз саклык висъяло инкуазез утён ужпумъёслы. Соин ик шулдыръяськонын пластик посуда уз луы. Азьло адямиос празднике ас тусьты-пуньыенызы ветлӥзы, али но озьы карыны кулэ, пусйиз Лариса Буранова. Кинлэн сыӵе луонлыксы вань, лыктэ, пожалуйста, ас посудаеныды, медаз кырсь бусымы кыльы Гербер бере Лариса Буранова, Удмуртиысь йӧскалык политикая министрТодэ вайытом, элькун шулдыръяськон Вавож ёросын 26-тӥ инвожое ортчоз.   Тегъёс: Лулчеберет Вавож Удмуртия УдмуртКенеш Гербер удмуртъёс ЛарисаБуранова  